CELEX: 32021D1981
Language: ro
Date: 2021-11-09 00:00:00
Title: Decizia (UE) 2021/1981 a Consiliului din 9 noiembrie 2021 privind poziția care urmează să fie adoptată în numele Uniunii Europene în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite în ceea ce privește propunerile de modificare a Regulamentelor ONU nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 și 159, în ceea ce privește propunerile de amendamente la Rezoluțiile consolidate R.E.3 și R.E.5, în ceea ce privește propunerile de amendamente la Rezoluțiile reciproce M.R.1 și M.R.2 și în ceea ce privește propunerile pentru autorizațiile în vederea modificării RTM ONU privind siguranța pietonilor, în vederea elaborării RTM ONU privind emisiile generate în condiții reale de conducere la nivel mondial și privind emisiile de particule la frânare

15.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 402/77
               
            
         DECIZIA (UE) 2021/1981 A CONSILIULUI
         din 9 noiembrie 2021
         privind poziția care urmează să fie adoptată în numele Uniunii Europene în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite în ceea ce privește propunerile de modificare a Regulamentelor ONU nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 și 159, în ceea ce privește propunerile de amendamente la Rezoluțiile consolidate R.E.3 și R.E.5, în ceea ce privește propunerile de amendamente la Rezoluțiile reciproce M.R.1 și M.R.2 și în ceea ce privește propunerile pentru autorizațiile în vederea modificării RTM ONU privind siguranța pietonilor, în vederea elaborării RTM ONU privind emisiile generate în condiții reale de conducere la nivel mondial și privind emisiile de particule la frânare
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Prin Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza specificațiilor respective (denumit în continuare „Acordul revizuit din 1958”). Acordul revizuit din 1958 a intrat în vigoare la 24 martie 1998.
                  
               
                     (2)
                  
                  
                     Prin Decizia 2000/125/CE a Consiliului (2), Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”). Acordul paralel a intrat în vigoare la 15 februarie 2000.
                  
               
                     (3)
                  
                  
                     Regulamentul (UE) 2018/858 al Parlamentului European și al Consiliului (3) stabilește dispozițiile administrative și cerințele tehnice privind omologarea de tip și introducerea pe piață a tuturor vehiculelor, sistemelor, componentelor și unităților tehnice separate noi. Respectivul regulament a încorporat regulamentele adoptate în temeiul Acordului revizuit din 1958 (denumite în continuare „regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii.
                  
               
                     (4)
                  
                  
                     În temeiul articolului 1 din Acordul revizuit din 1958 și al articolului 6 din Acordul paralel, Forumul mondial CEE-ONU pentru armonizarea regulamentelor privind vehiculele (WP.29 al CEE-ONU) poate adopta propuneri de modificare a regulamentelor ONU, a regulamentelor tehnice mondiale ONU (RTM ONU) și a rezoluțiilor ONU, precum și propuneri de noi regulamente ONU, RTM ONU și rezoluții ONU privind omologarea vehiculelor. În plus, în temeiul respectivelor dispoziții, WP.29 al CEE-ONU poate adopta propuneri de autorizații pentru elaborarea unor amendamente la RTM ONU sau a unor noi RTM ONU și propuneri de prelungire a mandatelor pentru RTM ONU.
                  
               
                     (5)
                  
                  
                     În cadrul celei de a 185-a sesiuni a Forumului Mondial care va avea loc în perioada 23-25 noiembrie 2021, WP.29 al ONU-CEE poate adopta propunerile de modificare a Regulamentelor ONU nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 și 159.
                  
               
                     (6)
                  
                  
                     Este necesar să se stabilească poziția care urmează să fie adoptată în numele Uniunii în cadrul WP.29 al CEE-ONU în ceea ce privește adoptarea propunerilor respective, deoarece regulamentele ONU vor fi obligatorii pentru Uniune și, împreună cu rezoluțiile ONU, pot influența în mod decisiv conținutul legislației Uniunii în domeniul omologării de tip a vehiculelor.
                  
               
                     (7)
                  
                  
                     Având în vedere experiența acumulată și evoluțiile tehnice, este necesară modificarea, corectarea sau completarea cerințelor referitoare la anumite elemente sau aspecte cuprinse în Regulamentele ONU nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 și 159. În ce privește propunerea pentru o nouă serie de amendamente 08 la Regulamentul ONU nr. 48 (Instalarea dispozitivelor de iluminat și de semnalizare luminoasă), termenul de un an din dispozițiile tranzitorii propuse pare insuficient și, prin urmare, este oportună sprijinirea, de asemenea, a modificării datei din dispozițiile tranzitorii, și anume de la 1 septembrie 2023 la 1 septembrie 2024, astfel cum se propune în documentul WP.29-185-05.
                  
               
                     (8)
                  
                  
                     În plus, este necesar să fie modificate anumite dispoziții din Rezoluțiile ONU R.E.3, R.E.5, M.R.1 și M.R.2,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul celei de a 185-a sesiuni a Forumului mondial CEE-ONU pentru armonizarea regulamentelor privind vehiculele, care va avea loc în perioada 23-25 noiembrie 2021, este de a vota în favoarea propunerilor de modificare a Regulamentelor ONU nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 și 159, a propunerilor de amendamente la Rezoluțiile consolidate R.E.3 și R.E.5, a propunerilor de amendamente la Rezoluțiile reciproce M.R.1 și M.R.2 și a propunerilor pentru autorizațiile în vederea modificării RTM ONU privind siguranța pietonilor, în vederea elaborării RTM ONU privind emisiile generate în condiții reale de conducere la nivel mondial și privind emisiile de particule la frânare (4).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 9 noiembrie 2021.
            
               
                  Pentru Consiliu
               
               
                  Președintele
               
               A. ŠIRCELJ
            
         
         
            (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).
         
            (2)  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”) (JO L 35, 10.2.2000, p. 12).
         
            (3)  Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE (JO L 151, 14.6.2018, p. 1).
         
            (4)  A se vedea documentul ST 13161/21 pe portalul http://register.consilium.europa.eu